text: COBRA
  
  publiceret: 2022-07-25 08:56:13+02:00
  COBRA er en ofte brugte betegnelse for den britiske regerings kriseudvalg. Formelt henviser COBRA til forkortelsen Cabinet Office Briefing Rooms, som er en række særlige mødelokaler, beliggende i gaden Whitehall 70 i London. Disse benyttes af premierministerens departement til afholdelse af møder i en række særligt udpegede udvalg, som træder sammen under nationale krisesituationer, eksempelvis terrorhandlinger i Storbritannien eller udlandet, udenrigspolitiske krisesituationer, COVID-19-epidemien eller naturkatastrofer.
  Det er uklart, hvorfor forkortelsen COBR i er blevet til akronymet COBRA. Det havde muligvis at gøre med betegnelse på et af de mødelokaler – lokale A – som tidligere blev brugt. Udvalgene har som regel premierministeren for bordenden men sammensættes i øvrigt af repræsentanter for ministerier og myndigheder, afhængig af hvilken specifik krisesituation der skal håndteres.